જેલમાં ગાંધી ખોલી પણ છે, 1922માં ગાંધીની ધરપકડ થઈ ત્યારે તેમને સાબરમતી જેલમાં લાવવામાં આવ્યા હતા. 1919માં ગાંધીએ પોતાની વાત પોતાની ભાષામાં દેશની પ્રજાને પહોંચાડવા માટે નવજીવનની શરૂઆત કરી હતી. આમ 100 વર્ષ પહેલા ગાંધીએ શરૂ કરેલા પત્રકારત્વના આ નવા વિધ્યાર્થીઓ છે, તેઓ ગાંધીનું પત્રકારત્વ ભણી રહ્યા છે. તેઓ કેદીઓ હોવા છતાં તેમની અંદરના માણસને તેમણે જીવતો રાખ્યો છે. ક્લાસમાં હું અને મારા સાથી મિત્રો તેમને પત્રકારત્વ ભણવાએ છીએ પણ મને સતત લાગે છે કે આ કેદીઓ મને જીંદગીના પાઠ શીખવાડી રહ્યા છે. પોતાની જીંદગીનું નિરીક્ષણ કરવાનું હું તેમની પાસેથી શીખ્યો છું. બસ પ્રાર્થના એટલી છે કે જેલમાં પત્રકારત્વ ભણી જે કેદીઓ બહાર આવે તેઓ શ્રેષ્ઠ પત્રકારની સાથે ઉત્તમ માણસ પણ થાય.